Hevder hasjdyrking i verandakasse var smertebehandling

I sin egen verandakasse – i et av de mest eksklusive leilighetskompleksene i Grimstad, dyrket den 62 år gamle kvinnen hasjplanter,

Då er hun dømt til 60 dager betinget fengsel og en bot på 5.000 kroner etter at politiet fant fem planter av typen Cannabis Sativa i verandakassen hennes.

I retten forklarte den 62 år gamle kvinnen at hun i mange år har slitt med store helseplager etter en operasjon. I tillegg sliter hun også med andre plager som førte til at hun for noen år siden ble uføretrygdet. På grunn av smertene, dårlig søvnkvalitet og stort forbruk av medisiner skal hun av en bekjent i USA blitt «anbefalt å prøve cannabis som smertestillende middel», som det heter i dommen fra Aust-Agder tingrett.

Fra noen venner i Amsterdam fikk hun ifølge sin egen forklaring tilsendt de fem frøene som hun plantet i sin egen verandakassa.

Fordi kvinnen sliter med store helsemessige utfordringer og dyrkingen ikke var proff, slipper hun med betinget fengsel.